અમદાવાદ: આંતરરાષ્ટ્રીય બજારમાં વેચવાલી રહી છે. તો બીજી બાજુ વૈશ્વિક અને સ્થાનિક મોરચે કોઇ પોઝિટિવ ટ્રિગર નહીં હોવાના કારણે શેરબજારમાં સતત ઘટાડો નોંધાયો છે. વિદેશી સંસ્થાગત રોકાણકારોની સતત વેચવાલીએ ડિસેમ્બર મહિનામાં અત્યાર સુધી સળંગ સાત સેશનમાં શેરબજારમાં ઘટાડો જોવાયો છે. અત્યાર સુધી સેન્સેક્સમાં ૯૭૮ પોઇન્ટનો ઘટાડો નોંધાયો છે. ઉલ્લેખનીય છે કે આજે પણ સેન્સેક્સ અને નિફ્ટી શરૂઆતે ૦.૨૫ ટકાના ઘટાડે ખૂલી હતી. બીએસઇ સેન્સેક્સમાં ૧૧૮ પોઇન્ટના ઘટાડે ૨૫,૧૯૧, જ્યારે એનએસઇ નિફ્ટી ૩૭ પોઇન્ટના ઘટાડે ૭,૬૬૪ પોઇન્ટની સપાટીએ ખૂલી હતી.